Babelscape/SREDFM huggingface dataset:
न्यूरॉन

thumb|तंत्रिका कोशिकाओं
तंत्रिकोशिका या तंत्रिका कोशिका (अंग्रेज़ी:"न्यूरॉन") तंत्रिका तंत्र में स्थित एक उत्तेजनीय कोशिका है। इस कोशिका का कार्य मस्तिष्क से सूचना का आदान प्रदान और विश्लेषण करना है। यह कार्य एक विद्युत-रासायनिक संकेत के द्वारा होता है। तंत्रिका कोशिका तंत्रिका तंत्र के प्रमुख भाग होते हैं जिसमें मस्तिष्क, मेरु रज्जु और पेरीफेरल गैंगिला होते हैं। कई तरह के विशिष्ट तंत्रिका कोशिका होते हैं जिसमें सेंसरी तंत्रिका कोशिका, अंतरतंत्रिका कोशिका और गतिजनक तंत्रिका कोशिका होते हैं। किसी चीज के स्पर्श छूने, ध्वनि या प्रकाश के होने पर ये तंत्रिका कोशिका ही प्रतिक्रिया करते हैं और यह अपने संकेत मेरु रज्जु और मस्तिष्क को भेजते हैं। मोटर तंत्रिका कोशिका मस्तिष्क और मेरु रज्जु से संकेत ग्रहण करते हैं। मांसपेशियों की सिकुड़न और ग्रंथियां इससे प्रभावित होती है। एक सामान्य और साधारण तंत्रिका कोशिका में एक कोशिका यानि सोमा, डेंड्राइट और कार्रवाई होते हैं। तंत्रिका कोशिका का मुख्य हिस्सा सोमा होता है। 

तंत्रिका कोशिका को उसकी संरचना के आधार पर भी विभाजित किया जाता है। यह एकध्रुवी, द्विध्रुवी और बहुध्रुवी (क्रमशः "एकध्रुवीय", "द्विध्रुवीय" और "बहुध्रुवीय") होते हैं। तंत्रिका कोशिका में कोशिकीय विभाजन नहीं होता है जिससे इसके नष्ट होने पर दुबारा प्राप्त नहीं किया जा सकता। किन्तु इसे स्टेम कोशिका के द्वारा प्राप्त किया जा सकता है। ऐसा भी देखा गया है कि अस्थिकणिका को तंत्रिका कोशिका में बदला जा सकता है।

तंत्रिका कोशिका शब्द का पहली बार प्रयोग जर्मन शरीर विज्ञानशास्त्री हेनरिक विलहेल्म वॉल्डेयर ने किया था। २०वीं शताब्दी में पहली बार तंत्रिका कोशिका प्रकाश में आई जब सेंटिगयो रेमन केजल ने बताया कि यह तंत्रिका तंत्र की प्राथमिक प्रकार्य इकाई होती है। केजल ने प्रस्ताव दिया था कि तंत्रिका कोशिका अलग कोशिकाएं होती हैं जो कि विशिष्ट जंक्शन के द्वारा एक दूसरे से संचार करती है। तंत्रिका कोशिका की संरचना का अध्ययन करने के लिए केजल ने कैमिलो गोल्गी द्वारा बनाए गए सिल्वर स्टेनिंग तरीके का प्रयोग किया। मस्तिष्क में तंत्रिका कोशिका की संख्या प्रजातियों के आधार पर अलग होती है। एक आकलन के मुताबिक मानव मस्तिष्क में १०० अरब तंत्रिका कोशिका होते हैं। टोरंटो विश्वविद्यालय में हुए अनुसंधान में एक ऐसे प्रोभूजिन की पहचान हुई है जिसकी मस्तिष्क में तंत्रिकाओं के विकास में महत्त्वपूर्ण भूमिका होती है। इस प्रोभूजिन की सहायता से मस्तिष्क की कार्यप्रणाली को और समझना भी सरल होगा व अल्जामरर्स जैसे रोगों के कारण भी खोजे जा सकेंगे। एसआर-१०० नामक यह प्रोभूजिन केशरूकीय क्षेत्र में पाया जाता है साथ ही यह तंत्रिका तंत्र का निर्माण करने वाले जीन को नियंत्रित करता है। एक अमरीकी जरनल "सैल" (कोशिका) में प्रकाशित बयान के अनुसार स्तनधारियों के मस्तिष्क में विभिन्न जीनों द्वारा तैयार किए गए आनुवांशिक संदेशों के वाहन को नियंत्रित करता है। इस अध्ययन का उद्देश्य ऐसे जीन की खोज करना था जो मस्तिष्क में तंत्रिका कोशिका के निर्माण को नियंत्रित करते हैं। ऎसे में तंत्रिका कोशिका के निर्माण में इस प्रोभूजिन की महत्त्वपूर्ण भूमिका की खोज तंत्रिका कोशिका के विकास में होने वाली कई अपसामान्यताओं से बचा सकती है। वैज्ञानिकों के अनुसार मस्तिष्क में तंत्रिका कोशिका निर्माण के समय कुछ गलत संदेशों वाहन से तंत्रिका कोशिका का निर्माण प्रभावित होता है। तंत्रिका कोशिका का विकृत होना अल्जाइमर्स जैसी बीमारियों के कारण भी होता है। इस प्रोभूजिन की खोज के बाद इस दिशा में निदान की संभावनाएं उत्पन्न हो गई हैं।
हेनरिक विलहेल्म वॉल्डेयर

thumb|200px|हेनरिक विलहेल्म वॉल्डेयर
हैनरिक विल्हेल्म गॉटफ्राइड वॉन वॉल्डेयर-हार्ट्ज़ (६ अक्टूबर १८३६ - २३ जनवरी १९२१) एक जर्मन शरीर संरचना शास्त्री थे। इन्होंने तंत्रिका तंत्र के न्यूरॉन सिद्धांत का प्रतिपादन और गुणसूत्रों का नामकरण क्रोमोज़ोम किया था। इन्होंने मानव शरीर के दो संरचना ढांचे दिये थे, जिन्हें इन्हीं का नाम दिया गया है।
भूपेन्द्रनाथ बोस

right|thumb|300px|भूपेन्द्रनाथ बोस
भूपेन्द्रनाथ बोस (1859 - 1924) अविभाजित बंगाल के कृष्णनगर में एक कायस्थ परिवार में जन्में थे। भूपेन्द्रनाथ की शिक्षा कृष्णनगर और कोलकाता में हुई थी। वे संस्कृत और फारसी के विद्वान थे। छात्र जीवन में ही वे इंग्लैंड और यूरोप की यात्राएं कर चुके थे। कोलकाता से उन्होंने 1881 में एम.ए. और 1883 में वकालत परीक्षा पास की। कोलकाता में वकील के रूप में काम करने के दौरान वे राजनीतिक आन्दोलन की ओर मुड़ गए।

1905 के बंग-भंग के आदेश को रद्द कराने के लिए भूपेन्द्रनाथ बोस 1907 में प्रतिनिधि के रूप में इंग्लैंड गए। 1904 से 1910 तक बंगाल लेजिस्लेटिव कौंसिल के सदस्य के नाते उन्होंने आजादी के लिए आवाज उठाई और राष्ट्रीय आन्दोलन के काम में पूरी तरह जुट गए। वे अखबारों की स्वतंत्रता के पक्षधर थे। 1910 में बने प्रेस एक्ट को स्वीकृति मिलने पर उसका विरोध किया था।

सुरेन्द्रनाथ बनर्जी, बिपिनचन्द्र पाल, बाल गंगाधर तिलक और अब्दुल रसूल उनके समकालीन राजनीतिज्ञ थे, परन्तु वे दादाभाई नौरोजी से सर्वाधिक प्रभावित रहे। उन्होंने 1922 में जिनेवा के अंतरराष्ट्रीय श्रम सम्मेलन में प्रतिनिधि के रूप में हिस्सा लिया।

1923 में वे बंगाल के राज्यपाल की एक्जीक्यूटिव कौंसिल के सदस्य बने। वे शिक्षा के मसलों से करीब से जुड़े रहे और उन्हें राष्ट्रीय संदर्भों में अधिक विकसित और सक्षम बनाने पर बल दिया। 1924 में अवसान के वक्त वे कलकत्ता विश्वविद्यालय के कुलपति के पद पर काम कर रहे थे।

श्रेणी:शिक्षाशास्त्री
डुगावा नदी

डुगावा नदी (लातवियाई: "Daugava", रूसी: "Западная Двина", बेलारूसी: "Заходняя Дзвіна"), यूरोप की एक नदी है। यह नदी वाल्दाई पहाड़ियों में आरम्भ होकर, रूस, बेलारूस और लातविया से बहती हुई रीगा की खाड़ी, जो बाल्टिक सागर का एक भाग है, में गिरती है। इस नदी की कुल लम्बाई १,०२० किमी है। यह एक नहर के द्वारा बेरीज़िना और नाईपर नदियों से जुड़ी हुई है। डुगावा नदी लातविया और बेलारूस के मध्य अंतर्राष्ट्रीय सीमांकन का काम करती है। 

डुगावा नदी पर तीन पनबिजली बांध हैं - रीगास एचईएस जो रीगा से थोड़ा ऊपर को या नदी उदग्म से ३५ किमी पर है, कीगम्स एचपीपी जो नदीमुख से ७० किमी पर है और तीसरा प्लाविनास एचपीपी जो नदीमुख से १०७ किमी पर स्थित है। एक चौथा बांध, डौगावपिल्स एचईएस की योजना बनाई गई है लेकिन इसे बहुत आलोचना का सामना करना पड़ा है। बेलारूस वर्तमान में डुगावा नदी के बेलारूसी भाग में कई पनबिजली बांधों के निर्माण की योजना बना रहा है।
जियूसीप्पी मेर्साली

जियूसीप्पी मेर्साली (२१ मई, १८५० - १९ मार्च १९१४) एक इतालवी ज्वालामुखी शास्त्री एवं भूकंपवेत्ता थे। इनका जन्म मिलान में २१ मार्च १८५० को हुआ था। ये बाद में रोमन कैथोलिक पादरी बनाये गए और जल्दी ही मिलान में एक सम्मेलन में प्राकृतिक विज्ञान के प्रोफेसर बने। 

इन्होंने मेर्सोली तीव्रता मापक पैमाने का विकास किया था।

श्रेणी:इटली के वैज्ञानिक
श्रेणी:भूकम्प
श्रेणी:भूवैज्ञानिक
आर्लिंग्टन का टॅक्सस विश्वविद्यालय

आर्लिंग्टन का टॅक्सस विश्वविद्यालय एक सार्वजनिक विश्वविद्यालय है जो, आर्लिंग्टन, टेक्सास में स्थित है। इस समय विश्वविद्यालय में २८,००० से ऊपर विद्यार्थी नामांकित हैं।

इसकी स्थापना १८९५ में की गई थी।
मुजफ्फरपुर प्रौद्योगिकी संस्थान

मुजफ्फरपुर प्रौद्योगिकी संस्थान (एमआईटी मुजफ्फरपुर / MIT, Muzaffarpur के नाम से अधिक लोकप्रिय) बिहार के मुजफ्फरपुर में स्थित सार्वजनिक, सह-शिक्षा वाला इंजीनियरी महाविद्यालय है। यह बिहार सरकार स्वारा पूर्णत: वित्तपोषित है। इसकी स्थापना सन् १९५४ में हुई थी और यह देश के उन गिने-चुने इंजीनियरी महाविद्यालयों में से है जिनकी स्थापना भारत की स्वतंत्रता के तुरन्त बाद हुई थी। इस महाविद्यालय में इंजीनियरी एवं फार्मेसी के स्नातक एवं परास्नातक स्तरीय पाठ्यक्रम चलाये जा रहे हैं। 

बिहार में केवल तीन ही मात्र ऐसे इंजीनियरिंग कॉलेज हैं, जहां पे कैम्पस सेलेक्शन से बङी बङी कम्पनियां छात्रों क़ो रोजगार दे रही है, इसमे ये संस्थान शामिल है
किरचॉफ के परिपथ के नियम

right|thumb|150px|गुस्टाव किरचॉफ
सन् १८४५ में गुस्ताव किरचॉफ (या, गुस्ताव किरखॉफ) ने विद्युत परिपथों में वोल्टता एवं धारा सम्बन्धी दो नियम प्रतिपादित किये। ये दोनो नियम संयुक्त रूप से किरचॉफ के परिपथ के नियम कहलाते हैं। ये नियम विद्युत परिपथों के लिये वस्तुतः आवेश संरक्षण एवं उर्जा संरक्षण के नियमों के भिन्न रूप हैं। ये नियम वैद्युत इंजीनियरी से सम्बन्धित गणनाओं के आधार हैं और बहुतायत में प्रयोग होते हैं। ये दोनो नियम मैक्सवेल के समीकरणों से सीधे व्युत्पन्न किये जा सकते हैं किन्तु इतिहास यह है कि किरचॉफ ने इन्हें मैक्सवेल से पहले प्रतिपादित कर दिया था।
इन्द्र विद्यावाचस्पति

इन्द्र विद्यावाचस्पति (1889-1960), कुशल पत्रकार, गंभीर विचारक, एवं इतिहासवेत्ता थे। वे स्वामी श्रद्धानन्द के पुत्र थे।
सन १९५२ से १९५८ तक वे राज्यसभा के सदस्य भी रहे।
बाड कोनिग्शोफ़न

बाड कोनिग्शोफ़न इम ग्राबफेल्ड (जर्मन: "Bad Königshofen im Grabfeld") जर्मनी के बेयर्न राज्य के रोह्न-ग्राबफेल्ड जिले में फ़्रांकिस्ची साले पर स्थित एक स्पा कस्बा है। इस कस्बे की परिसीमा के भीतर बहुत से छोटे-छोटे ग्राम भी बसे हुए हैं:
* अल्थाउससेन ("Althausen")
* औब इम ग्राबफेल्ड ("Aub im Grabfeld")
* आईरशाउसेन ("Eyershausen")
* गाबोलशाउसेन ("Gabolshausen")
* इप्थाउसेन ("Ipthausen")
* मरकेरशाउसेन ("Merkershausen")
* उनतेरेबफेल्ड ("Untereßfeld")

यह कस्बा संरा अमेरिका के टेक्सास राज्य के आर्लिंग्टन नगर के साथ दोहरादर है। बाड कोनिग्शोफ़न में एक मनोरन्जन पार्क है जो आर्लिंग्टन नगर के सम्मान मे "आर्लिंग्टन" नामित है। वहीं, दूसरी ओर आर्लिंग्टन में भी वर्ष २००६ में एक जलक्रीड़ा पार्क खोला गया जिसका नाम बाड कोनिग्शोफ़न के सम्मान में "बाड कोनिग्शोफ़न फैमिली एक्वाटिक सेन्टर" रखा गया।
थेवेनिन का प्रमेय

300px|thumb|वोल्टता स्रोत और धारा स्रोतों से युक्त एक परिपथ जिसमें केवल प्रतिरोध हैं, और इसका थेवनिन रूपान्तर
300px|thumb|एक सामान्य रैखिक परिपथ (जिसमें डीसी, एसी या किसी भी प्रकार के वोल्टेज या धारा स्रोत हों और प्रतिरोध, प्रेरकत्व, संधारित्र, रैखिक नियंत्रित स्रोत आदि लगे हों) का भी थेवनिन तुल्य परिपथ की गणना की जा सकती है।

थेवेनिन का प्रमेय, परिपथ सिद्धान्त का एक महत्वपूर्ण प्रमेय है। इसे फ्रांस के टेलेग्राफ इंजीनीयर लियों चार्ल्स थेवेनिन (Léon Charles Thévenin (1857–1926)) ने प्रतिपादित किया था। 

इसके अनुसार, वोल्टता स्रोत, धारा स्रोत एवं प्रतिरोधकों से निर्मित किसी भी रैखिक परिपथ का इसके किन्हीं दो सिरों (टर्मिनल्स) के बीच व्यवहार एक तुल्य वोल्तता स्रोत Vth एवं तुल्य प्रतिरोधक Rth के श्रेणीक्रम के द्वारा निरूपित किया जा सकता है। यह केवल रैखिक डीसी परिपथ में ही लागू नहीं होता बल्कि किसी एकल आवृत्ति वाले प्रत्यावर्ती धारा के स्रोत एवं सामान्यीकृत प्रतिबाधा से युक्त परिपथों के लिये भी लागू होता है। इस सिद्धान्त की खोज सबसे पहले जर्मनी के वैज्ञानिक हर्मन वॉन हेल्मोल्ट्ज (Hermann von Helmholtz) ने सन् १८५३ में की थी, किन्तु बाद में थेवेनिन ने सन् १८८३ में इसे 'पुन: खोजा'।
400px|thumb|left|थेवनिन रूपान्तर का एक सरल उदाहरण
बैगपाइप

"द बैगपाइपर", [[सत्रहवीं शताब्दी|१७वीं शताब्दी]], [[नीदरलैण्ड]] का एक चित्र।
बैगपाइप एक पश्चिमी वाद्य यन्त्र है। यह मूल रूप से स्कॉटलैण्ड का वाद्य यन्त्र है।

बैगपाइप भारत के उत्तरांचल प्रान्त में काफी प्रचलित है। यह वहाँ के विभिन्न पारम्परिक समारोहों तथा आयोजनों में बजाया जाता है। स्थानीय बोली में इसका प्रचलित नाम "पाइप" अथवा "बीन-बाजा" है, पौड़ी गढ़वाल तथा अन्य कई इलाको मे यह "मुसा बाजा" के नाम से प्रचलित है, यह अन्य स्थानीय वाद्य यन्त्रों "ढोल-दमों" के साथ बजाया जाता है। उत्तरांचल में इसके प्रचलन के पीछे अनुमान लगाया जाता है कि ब्रिटिश सेना में शामिल गढ़वाली, कुमाऊंनी सैनिकों ने इसे प्रचलित किया।
श्रेणी:संगीत
श्रेणी:वाद्य यन्त्र
अंतर्वेद

अंतर्वेद से अभिप्राय गंगा और यमुना के बीच के उस विस्तृत भूखण्ड से था जो हरिद्वार से प्रयाग तक फैला हुआ है। इस द्वाब में वैदिक काल से बहुत पीछे तक निरन्तर यज्ञादि होते आए हैं। वैदिक काल में वहाँ उशीनर, पंचाल तथा वत्स अथवा वंश बसते थे। इसी से पूर्व की ओर लगे कोसल तथा काशी जनपद थे। अंतर्वेद को पश्चिमी तथा दक्षिणी सीमाओं पर कुरु, शूरसेन, चेदि आदि का आवास था। ऐतिहासिक युग में इस प्रदेश में कई अश्वमेघ यज्ञ हुए जिनमें समुद्रगुप्त का यज्ञ बड़े महत्व का था।

गुप्तकालीन शासन व्यवस्था के अनुसार अन्तर्वेद साम्राज्य का विषय या जिला था। स्कन्दगुप्त के समय उसका विषयपति शर्वनाग स्वयं सम्राट द्वारा नियुक्त किया गया था।
प्रयोजनमूलक हिन्दी

प्रयोजनमूलक हिन्दी (Functional Hindi) से तात्पर्य हिन्दी के उस स्वरुप से है जो विज्ञान, तकनीकी, विधि, संचार एवं अन्यान्य गतिविधियों में प्रयुक्त होती है। इसे 'कामकाजी हिन्दी' भी कहा जाता है।

व्यक्ति द्वारा विभिन्न रूपों में बरती जाने वाली भाषा को भाषा-विज्ञानियों ने स्थूल रूप से सामान्य भाषा और प्रयोजनमूलक भाषा इन दो भागों में विभक्त किया है। कुछ लोग भाषा को 'बोलचाल की भाषा', 'साहित्यिक भाषा' और 'प्रयोजनमूलक भाषा' - इन तीन भागों में विभाजित करते हैं। जिस भाषा का प्रयोग किसी विशेष प्रयोजन के लिए किया जाए, उसे 'प्रयोजनमूलक भाषा' कहा जाता है। यह एक सर्वमान्य तथ्य है कि प्रयोजन के अनुसार शब्द-चयन, वाक्य-गठन और भाषा-प्रयोग बदलता रहता है। 

; अन्य नाम
: व्यावहारिक हिन्दी, कामकाजी हिन्दी, प्रयोजनी हिन्दी, प्रयोजनपरक हिन्दी, प्रायोगिक हिन्दी, प्रयोगपरक हिन्दी ।
तिरुनल्लूर करुणाकरन्

thumb|तिरुनल्लूर करुणाकरन्
तिरुनल्लूर करुणाकरन् (१९२४-२००६) मलयालम के एक सुप्रसिद्ध कवि, पंडित और वामपंथी विचारक थे। वे मलयालमकविता की स्वातंत्र्योत्तर प्रगतिशील काव्यधारा के एक विशिष्ट व्यक्तित्व थे।
स्वर्ण होड़

स्वर्ण होड़ या स्वर्ण दौड़ उस समय को कहते है जब किसी स्थान पर सोने की खोज के बाद उस स्थान पर बड़ी संख्या में लोग और कर्मी पहुँचने लगते हैं। १९वीं सदी के दौरान ऑस्ट्रेलिया, ब्राज़ील, कनाडा, दक्षिण अफ़्रीका और संयुक्त राज्य अमेरिका में इस प्रकार की स्वर्ण होड़ लगी थी, जबकि अन्य स्थानों पर कुछ छोटी स्वर्ण होड़ हुई थी।
thumb|200x200px|बहुत से स्वर्ण होड़ बाले नगर रातों-रात बढ़ते हैं और तेज़ी से फैलते हैं और अंततः छोड़ दिए जाते हैं।
स्वर्ण होड़ के साथ आमतौर पर "सभी के लिए मुक्त" आय की गतिशीलता जैसी भावना जुड़ी होती है, जिसमें कोई भी व्यक्ति प्रचुर रूप से क्षणभर में धनी हो सकता है। एतिहासिक रूप से स्वर्ण होड़ का वही अर्थ है जो इस पद (पारिभाषिक शब्द) का है लेकिन आज के समय में यह पद किसी भी उस पूँजीवादी गतिविधि को दर्शाने के लिए होता है जिसमें प्रतिभागी किसी प्रत्यक्ष स्पष्ट रूप से लाभप्रद बाज़ार के लिए होड़ करते हैं।

स्वर्ण होड़ो ने नए क्षेत्रों में बाहर से आए लोगों के अवस्थापन में बहुत सहायक भूमिका निभाई और उत्तर अमेरिकी और ऑस्ट्रेलियाई संस्कृतियों को बहुत सीमा तक परिभाषित किया। ऐसे समय में, जब की मुद्रा सोने पर आधारित थी, रोमन साम्राज्य में नए-नए खननित सोने ने स्वर्ण खादानों से कहीं अधिक दूर तक आर्थिक सहायता प्रदान की।

सामुदायिक और लघु खनन ("कैस्म") के अनुसार वर्तमान में विश्वभर में लगभग १.३ करोड़ से ३ करोड़ तक लघु खननकर्ता हैं। लगभग १० करोड़ लोग परोक्ष या अपरोक्ष रूप से लघु खनन पर आश्रित हैं। कांगो लोकतान्त्रिक गणराज्य में ८ से १५ लाख तक दस्तकार खननक हैं, सिएरा लियोन में ३.५ से ६.५ लाख और घाना में १.५ से २.५ लाख तक दस्तकार खननक हैं। इसके अतिरिक्त शेष अफ़्रीका में भी दसियों लाख खननक हैं।
राजनेता

राजनेता () उस व्यक्ति को कहते हैं जो मूलत: राजनीतिक दर्शन के आधार पर राजनीति के क्षेत्र में कभी भी नीतिगत सिद्धान्तों से समझौता नहीं करता। उदाहरण के लिए लाल बहादुर शास्त्री (कांग्रेस), अटल बिहारी वाजपेयी (भाजपा), राममनोहर लोहिया (प्रजा सोशलिस्ट पार्टी) और वर्तमान में नरेन्द्र मोदी।
आवेश संरक्षण

आवेश संरक्षण का सिद्धांत बेंजामिन फ्रैंकलिन ने दिया था। इसके अनुसार विद्युत आवेश को न तो उत्पन्न किया जा सकता है और न ही उसे नष्ट किया जा सकता है। अतः विद्युत् आवेश ब्रह्माण्ड में सदैव ही संरक्षित रहता है। 

व्यवहार रूप में, आवेश संरक्षण एक भौतिक नियम है जिसके अनुसार एक निश्चित आयतन में विद्युत आवेश में कुल अंतर, उस आयतन में प्रवेश करने वाले आवेश और उस आयतन से निर्गत आवेश के अन्तर के बराबर होता है। 

गणित के अनुसार, इस सिद्धांत को निरन्तरता समीकरण के रूप में लिख सकते हैं:

:formula_1
"Q"("t") विद्युत आवेश की मात्रा है, जो एक निश्चित आयतन में "t" समय में होता है, "Q""IN" उस आयतन में आने वाली आवेश की मात्रा समय "t"1 एवं "t"2 के बीच और "Q""OUT" उस आयतन से बाहर जाने वाले आवेश की उसी समय में मात्रा है।
ठियोग

ठियोग एक शहर और हिमाचल प्रदेश के शिमला जिले में एक नगरपालिका समिति है।
कुमारन आशान

कुमारन आशान (१८७३-१९२४) एक विश्व विख्यात मलयालम कवि और दार्शनिक थे। उनको आशान के नाम से भी जाना जाता है। वह एक कवि होने के साथ-साथ समाज-सुधारक, तथा पत्रकार थे। कुमारन आशान का जन्म १२ एप्रिल् १८७३ को तिरुवनन्तपुरम् के निकट कायिक्करा गाँव में हुआ था। १६ जनुवरि १९२४ को उनका निधन हो गया।

निरूपकों कहते हैं कि- " कुमारन् आशान् का "वीण पूवु" (पतित कुसुम) मलयालम् में स्वच्छंदतावाद आंदोलन की प्रारंभिक रचनाओं में सर्वाधिक महत्वपूर्ण है। मलयालम् का स्वच्छंदतावाद आशान् की कविताओं के रूप में पल्लवित और पुष्पित हुआ। "नलिनि", "लीला", "चिंताविष्टयाय सीता", "चंडालभिक्षुकी", "प्ररोदनम्", "दुरवस्था", "करुणा" इत्यादि इनकी मुख्य रचनाएँ हैं। आशान् जिस काव्य प्रपंच को अनावृत्त करने में सफल हुए वह गंभीर दार्शनिकता, जीवनदर्शन का अदम्य कौतूहल और तीव्र भावविभोरता से भास्वर है। आशान् ही वह कवि थे जिन्होंने शृंगार को सामान्य धरातल से स्वर्गिक विशुद्धता तक पहुँचाया। आध्यात्मिक प्रेम की सुदर कल्पना ने उनकी कविता को प्रभापूरित किया है।"
250px|thumb|Handwriting of Kumaranasan
हीथ लेजर

एंड्रयू हीथ लेजर (4 अप्रैल 1979 -22 जनवरी 2008) एक ऑस्ट्रेलियाई टीवी और फिल्म अभिनेता थे। 1990 के दशक के दौरान ऑस्ट्रेलियाई टीवी और फिल्म में अभिनय करने के बाद लेजर 1998 में अपने फिल्म करियर के विकास के लिए संयुक्त राज्य अमरीका चले गये। उनका काम उन्नीस फिल्मों में फैला हुआ है जिसमें "10 थिंग्स आई हेट अबाउट यू" (1999), "द पेट्रियाट" (2000), "मोन्सटर्स बॉल" (2001), "अ नाइट्स टेल" (2001), "ब्रोकबैक माउंटेन" (2005) और "डार्क नाइट" (2008) शामिल हैं। अभिनय के अलावा उन्होंने कई म्यूज़िक वीडियो का निर्माण और निर्देशन किया और वे एक फिल्म निर्देशक बनना चाहते थे। 

"ब्रोकबैक माउंटेन" में इनीस डेल मार का किरदार निभाने के लिए लेजर को 2005 में सर्वश्रेष्ठ अभिनेता का न्यूयॉर्क फिल्म क्रिटिक सर्कल अवार्ड और 2006 में ऑस्ट्रेलिया फिल्म इंस्टिट्यूट का 'सर्वश्रेष्ठ अभिनेता पुरस्कार' जीता और 2005 के सर्वश्रेष्ठ अभिनेता के एकेडमी अवार्ड के साथ ही साथ "अग्रणी भूमिका में सर्वश्रेष्ठ अभिनेता के लिए 2006 BAFTA अवार्ड" के लिए नामांकित किये गये। उन्हें मरणोपरांत 2007 का इंडिपेंडेंट स्पिरिट राबर्ट अल्टमैन अवार्ड साझे तौर पर फिल्म "आई एम नाट देअर" के अन्य कलाकारों, निर्देशक और फिल्म के कास्टिंग डायरेक्टर को दिया गया, जो अमरीकी गायक-गीतकार बॉब डिलन के जीवन और गीतों से प्रेरित थी। फिल्म में लेजर ने एक काल्पनिक अभिनेता रोबी क्लार्क का किरदार निभाया है, जो डिलन के जीवन और व्यक्तित्व के छह पहलुओं का एक संगठित रूप है। फिल्म "द डार्क नाइट" में अभिनीत जोकर की भूमिका के लिए वे नामांकित हुए और उन्होंने पुरस्कार भी जीता, जिसमें सर्वश्रेष्ठ सहायक अभिनेता का एकेडमी अवार्ड, सर्वश्रेष्ठ अभिनेता का एक अंतर्राष्ट्रीय पुरस्कार और पहली बार किसी को दिया जाने वाला मरणोपरांतऑस्ट्रेलिया फिल्म इंस्टिट्यूट अवार्ड, 2008 में सर्वश्रेष्ठ सहायक अभिनेता लॉस एंजिल्स फिल्म क्रिटिक्स एसोसिएशन अवार्ड, 2009 में सर्वश्रेष्ठ सहायक अभिनेता लिए गोल्डन ग्लोब अवार्ड, सर्वश्रेष्ठ सहायक अभिनेता का 2009 का "BAFTA अवार्ड" शामिल है। 

उनकी मौत 28 साल की आयु में "अनुशंसित दवाओं के जहरीले संयोजन" से दुर्घटनावश हो गयी। लेजर की मौत "द डार्क नाइट" के संपादन के दौरान हुई, जिसका प्रभाव उनकी 180 मिलियन डॉलर की लागत वाली फिल्म के प्रमोशन पर पड़ा. अपनी मौत के समय 22 जनवरी 2008 को वे टोनी के तौर पर अपने रोल का लगभग आधा काम पूरा कर चुके थे, जो टेरी गिलियम की आगामी फिल्म "द इमागिनारियम ऑफ़ डॉक्टर पर्नास्सुस" में था।
यार्चा गुम्बा

यार्चा गुम्बा एक आयुर्वेदिक जड़ि-बुटि है जिसे अंग्रेजी में Cordyceps Sinensis कहा जाता है। यार्चा गुम्बा नेपाली नाम है जो समुद्र तल से 3800 मिटर ऊपर नेपाल और तिब्बत के हिमालय पर पाया जाता है। यह एक High Value Traditional Medicine है।
यार्चा गुम्बा एक फिल्म किट (movie insect) और एक प्रकार के पौधे के प्रतिक्रिया के द्वारा सर्दियोँ के दिनोँ में बनता है। यह भूरे रंग का होता है तथा यह 2 ईंच लम्बा होता है तथा इसका स्वाद मीठा होता है।
संगणक सहायित अनुवाद

संगणक सहायित अनुवाद (Computer Assisted Translation / CAT) किसी व्यक्ति द्वारा किया गया ऐसा अनुवाद है जिसमें कम्प्यूटर प्रोग्रामों की भी सहायता ली जाती है। इससे भिन्न मशीनी अनुवाद की प्रक्रिया में सम्पूर्ण अनुवाद प्रक्रिया में मानव का कोई हस्तक्षेप नहीं होता। कुछ उन्नत प्रकार के मशीन सहायित अनुवादों में नियंत्रित मशीन अनुवाद का सहारा लिया जाता है।
मनु

सनातन धर्म के अनुसार मनु संसार के प्रथम पुरुष थे। मनु का जन्म आज से लगभग 19700 साल पूर्व हुआ था प्रथम मनु का नाम स्वयंभुव मनु था, जिनके संग प्रथम स्त्री थी शतरूपा। ये 'स्वयं भू' (अर्थात स्वयं उत्पन्न ; बिना माता-पिता के उत्पन्न) होने के कारण ही स्वयंभू कहलाये। इन्हीं प्रथम पुरुष और प्रथम स्त्री की सन्तानों से संसार के समस्त जनों की उत्पत्ति हुई। मनु की सन्तान होने के कारण वे मानव या मनुष्य कहलाए। स्वायंभुव मनु को आदि भी कहा जाता है। आदि का अर्थ होता है प्रारंभ। 

सभी भाषाओं के मनुष्य-वाची शब्द मैन, मनुज, मानव, आदम, आदमी आदि सभी मनु शब्द से प्रभावित है। यह समस्त मानव जाति के प्रथम संदेशवाहक हैं। इन्हें प्रथम मानने के कई कारण हैं। सभी मनु की संतानें हैं इसीलिए मनुष्य को मानव (=मनु से उत्पन्न) भी कहा जाता है। ब्रह्मा के एक दिन को कल्प कहते हैं। एक कल्प में 14 मनु हो जाते हैं। एक मनु के काल को मन्वन्तर कहते हैं। वर्तमान में वैवस्वत मनु (7वें मनु) हैं।
द ग्रेट गैम्बलर

अंगूठाकार|१९७९ के प्रमुख चित्र द ग्रेट गैम्बलर का पोस्टर।
द ग्रेट गैम्बलर एक हिंदी भाषा की फिल्म है। भारत में इस फिल्म का प्रथम प्रदर्शन सन 1979 में हुआ था। फिल्म के मुख्य कलाकार हैं - अमिताभ बच्चन, जीनत अमान और नीतू सिंह। हिंदी भाषा में 'द ग्रेट गैम्बलर' का अर्थ होता है - महान जुआरी।
इलेक्ट्रॉनिक अवयव

right|300px|thumb|कुछ प्रमुख इलेक्ट्रॉनिक अवयव
जिन विभिन्न अवयवों का उपयोग करके इलेक्ट्रॉनिक परिपथ (जैसे- आसिलेटर, प्रवर्धक, पॉवर सप्लाई आदि) बनाये जाते हैं उन्हें इलेक्ट्रॉनिक अवयव (electronic component) कहते हैं इलेक्ट्रॉनिक अवयव दो सिरे वाले, तीन सिरों वाले या इससे अधिक सिरों वाले होते हैं जिन्हें सोल्डर करके या किसी अन्य विधि से (जैसे स्क्रू से कसकर) परिपथ में जोड़ा जाता है। प्रतिरोधक, प्रेरकत्व, संधारित्र, डायोड, ट्रांजिस्टर (या बीजेटी), मॉसफेट, आईजीबीटी, एससीआर, फोटो डायोड, प्रकाश उत्सर्जक डायोड, आपरेशनल एम्प्लिफायर एवं अन्य एकीकृत परिपथ आदि प्रमुख इलेक्ट्रॉनिक अवयव हैं। 
right|thumb|300px|प्रमुख एलेक्ट्रॉनिक अवयवों के प्रतीक
वैवस्वत मनु

वैवस्वत मनु हिन्दू धर्म के अनुसार मानव जाति के प्रणेता व प्रथम पुरुष स्वायंभुव मनु के बाद सातवें मनु थे। हरेक मन्वंतर में एक प्रथम पुरुष होता है, जिसे मनु कहते हैं। वर्तमान काल में ववस्वत मन्वन्तर चल रहा है, जिसके प्रथम पुरुष वैवस्वत मनु थे, जिनके नाम पर ही मन्वन्तर का भी नाम है।
भगवान सूर्य का विवाह विश्वकर्मा की पुत्री संज्ञा से हुआ। विवाह के बाद संज्ञा ने वैवस्वत और यम (यमराज) नामक दो पुत्रों और यमुना (नदी) नामक एक पुत्री को जन्म दिया। यही विवस्वान यानि सूर्य के पुत्र वैवस्वत मनु कहलाये।

वैवस्वत मनु के नेतृत्व में त्रिविष्टप अर्थात तिब्बत या देवलोक से प्रथम पीढ़ी के मानवों (देवों) का मेरु प्रदेश में अवतरण हुआ। वे देव स्वर्ग से अथवा अम्बर (आकाश) से पवित्र वेद भी साथ लाए थे। इसी से श्रुति और स्मृति की परम्परा चलती रही। वैवस्वत मनु के समय ही भगवान विष्णु का मत्स्य अवतार हुआ। इनकी शासन व्यवस्था में देवों में पाँच तरह के विभाजन थे: देव, दानव, यक्ष, किन्नर और गंधर्व। इनके के दस पुत्र हुए थे। इल, इक्ष्वाकु, कुशनाम, अरिष्ट, धृष्ट, नरिष्यन्त, करुष, महाबली, शर्याति और पृषध पुत्र थे। इसमें इक्ष्वाकु कुल का ही मुख्यतः विस्तार हुआ। इक्ष्वाकु कुल में कई महान प्रतापी राजा, ऋषि, अरिहंत और भगवान हुए हैं।

वैवस्वत सातवें मन्वंतर का स्वामी बनकर मनु पद पर आसीन हुए थे। इस मन्वंतर में ऊर्जस्वी नामक इन्द्र थे। अत्रि, वसिष्ठ, कश्यप, गौतम, भरद्वाज, विश्वमित्र और जमदग्नि- ये सातों इस मन्वंतर के सप्तर्षि थे।
रोनाल्डिन्हो

रोनाल्डो डी एसिस मोरेरा (पोर्टो एलेग्रे में 21 मार्च 1980 में जन्म), को आम तौर पर रोनाल्डिन्हो या रोनाल्डिन्हो गाशो, के नाम से जाना जाता है, वे एक ब्राज़ीलियन फ़ुटबॉलर हैं, जो 
इटालियन सीरिए ए साइड मिलान और ब्राज़ील की राष्ट्रीय टीम के लिए खेलते हैं। उन्हें व्यापक रूप से उनकी पीढ़ी के सबसे प्रतिभाशाली फ़ुटबॉल खिलाड़ियों में से एक माना जाता है।

रोनाल्डिन्हो, "छोटा रोनाल्डो" का पुर्तगाली रूप, को ब्राज़ील में रोनाल्डो से, जो ब्राज़ील में पहले से ही रोनाल्डिन्हो के नाम से जाना जाता है, अलग करने के लिए "गाशो" के उपनाम से बुलाया जाता है। लेकिन यूरोप में रोनाल्डो ने अपनी पहचान अपने पहले नाम से ही बनाई, जिसके चलते रोनालडिन्हो को अपने गाशो उपनाम के प्रयोग की बजाए केवल रोनाल्डिन्हो नाम रखने का अवसर मिला.

मिलान में शामिल होने से पहले, वे पेरिस सेंट-जर्मन और FC बार्सिलोना के लिए खेलते थे, जहां उन्होंने 2006 के चैंपियन्स लीग के रूप में अपनी पहली जीत हासिल की. जनवरी 2007 में वे स्पेनिश नागरिक बन गए।
शक्ति एलेक्ट्रॉनिकी

right|thumb|250px|हिताची की J100 परिवर्तनीय आवृत्ति ड्राइव का कार्ड
ठोस-अवस्था-एलेक्ट्रानिकी का उपयोग करके विद्युत शक्ति का परिवर्तन एवं नियंत्रण से सम्बन्धित ज्ञान को शक्ति एलेक्ट्रॉनिकी (Power electronics) कहते हैं।

शक्ति एलेक्ट्रॉनिकी के कारण विद्युत ऊर्जा के क्षेत्र में क्रान्तिकारी परिवर्तन हुए हैं। आज १० वाट से लेकर कई सौ मेगावाट के मोटरों को चलाने के लिए ड्राइव उपलब्ध हैं। ६ जीगावाट तक की विद्युत शक्ति लगभग १००० किलोवोल्ट के उच्च-वोल्टता डीसी पारेषण (HVDC) के माध्यम से संचारित की जा सकती है। रेलगाड़ियाँ, एलिवेटर, और क्रेनें सभी शक्ति इलेक्ट्रॉनिकी के द्वारा ही आराम से चल रहे हैं। अक्षय ऊर्जा के स्रोतों (जैसे पवन चक्कियों) के विद्युत ग्रिड से जोड़ने में शक्ति इलेक्ट्रॉनिकी का ही हाथ है। यहाँ तक कि राडार प्रणाली भी शक्ति इलेक्ट्रॉनिकी पर ही निर्भर है। 

यद्यपि शक्ति एलेक्ट्रानिकी में छोटे-मोटे सभी इलेक्ट्रॉनिक अवयव प्रयुक्त होते हैं, किन्तु निम्नलिखित अवयवय शक्ति एलेक्ट्रानिकी के विशिष्टि पहचान हैं-

* डायक (DIAC) (थाइरिस्टरों के नियंत्रण के लिए)
* द्विध्रुवी शक्ति ट्रांजिस्टर (BJT) - डीसी / डीसी कनवर्टर
* मॉसफेट (MOSFET) (एसएमपीएस और डीसी / डीसी कनवर्टर)
* जीटीओ (GTO) (उच्च शक्ति कनवर्टर)
* आईजीबीटी (एसएमपीएस, मोटर नियंत्रण के लिए)
* एससीआर (SCR) - अधिक शक्ति के नियंत्रित दिष्टकारी बनाने में
* ट्रायक (Triac)
* शॉट्की डायोड (Schottky diodes)
भारत में पर्यटन

हर वर्ष ३० लाख से अधिक पर्यटक [[आगरा]] का [[ताजमहल|ताज महल]] देखने आते हैं।
भारत में पर्यटन सबसे बड़ा सेवा उद्योग है, जहां इसका राष्ट्रीय सकल घरेलू उत्पाद (GDP) में 6.23% और भारत के कुल रोज़गार में 8.78% योगदान है। भारत में वार्षिक तौर पर ५० लाख विदेशी पर्यटकों का आगमन और ५६.२ करोड़ घरेलू पर्यटकों द्वारा भ्रमण परिलक्षित होता है। 2008 में भारत के पर्यटन उद्योग ने लगभग US$100 बिलियन जनित किया और 2018 तक 9.4% की वार्षिक वृद्धि दर के साथ, इसके US$275.5 बिलियन तक बढ़ने की उम्मीद है। 
भारत में पर्यटन के विकास और उसे बढ़ावा देने के लिए पर्यटन मंत्रालय नोडल एजेंसी है और "अतुल्य भारत" अभियान की देख-रेख करता है।

"विश्व यात्रा और पर्यटन परिषद" के अनुसार, भारत, सर्वाधिक 10 वर्षीय विकास क्षमता के साथ, 2009-2018 से पर्यटन का आकर्षण केंद्र बन जाएगा. "यात्रा एवं पर्यटन प्रतिस्पर्धा रिपोर्ट 2007" ने भारत में पर्यटन को प्रतियोगी क़ीमतों के संदर्भ में 6वां तथा सुरक्षा व निरापदता की दृष्टि से 39वां दर्जा दिया है। होटल के कमरों की कमी के रूप में, लघु और मध्यमावधि रुकावट के बावजूद, 2007 से 2017 तक पर्यटन राजस्व में 42% उछाल की उम्मीद है।

भारत में विकासशील चिकित्सा पर्यटन क्षेत्र मौजूद है।

निस्संदेह, इस महान देश की सांस्कृतिक समृद्धि और परिदृश्य सुंदरता इसे एक ऐसा गंतव्य बनाती है जिसे जीवन में कभी न कभी अवश्य जाना चाहिए। हिमालय की बर्फीली चोटियों से लेकर केरल की उष्णकटिबंधीय वनस्पतियों तक फैली इसकी विशाल सीमाएँ परिदृश्य, संस्कृतियों और लोगों की एक अतुलनीय विविधता को समाहित करती हैं। किसी भी भारतीय शहर की सड़कों पर चलें और आप दुनिया के महान धर्मों के कई प्रतिनिधियों के साथ कंधे से कंधा मिलाकर चलेंगे। आप मिस्र के फिरौन के समय से प्रदर्शन किए गए मंदिर के अनुष्ठानों को पाएंगे, ताजमहल से सदियों पहले प्याज के गुंबदों के साथ मस्जिदें और लगभग हर कोने में ब्रिटिश राज की गूँज ईजो को मिलती हैं।

भारत अपनी समृद्ध संस्कृति और परंपराओं के लिए दुनिया भर में जाना जाता है। हालांकि, इस प्राचीन देश में एक नया पक्ष है, और वह यह है कि शहरों में इसकी रंगीन नाइटलाइफ़ फल-फूल रही है। बढ़ती कॉर्पोरेट संस्कृति और हर दूसरे व्यक्ति के युवा होने के साथ, पब, क्लब, संगीत और जीवंत रेस्तरां ने नाइटलाइफ़ में अपना रास्ता खोज लिया है।
स्मार्टमीडिया

स्मार्टमीडिया (लघु: " SM / SMC ") एक प्रकार का मेमोरी कार्ड होता है। इसका आकार ४५ × ३७ × ०.७६ mm होता है व DRM कोई नहीं है।

श्रेणी:मेमोरी कार्ड
द गॉडफ़ादर

"द गॉडफ़ादर" एक 1972 की अमेरिकी थ्रिलर फ़िल्म है, जो मारियो प्युज़ो के इसी नाम के उपन्यास पर आधारित है और प्यूज़ो, कोपोला और रॉबर्ट टाउन (श्रेयरहित) की पटकथा के आधार पर फ्रांसिस फोर्ड कोपोला द्वारा निर्देशित की गई है। इसके सितारे हैं मार्लन ब्रैंडो, ऍल पचीनो, जेम्स कान, रिचर्ड एस. कैस्टेलानो, रॉबर्ट डुवाल, स्टर्लिंग हेडन, जॉन मार्ले, रिचर्ड कॉन्टी और डैयान कीटन, तथा इसमें जॉन कैज़ेल, टालिया शैर, ऍल मार्टिनो और एब विगोडा ने भी अभिनय किया है। कहानी 1945 से 1955 तक दस वर्षों की अवधि में विस्तृत है और एक काल्पनिक इतालवी अमेरिकी अपराधी परिवार कोरलियॉन का इतिवृत्त दर्शाती है। दो उत्तरकथाएं बाद में प्रस्तुत हुईं: 1974 में "गॉडफ़ादर भाग II" और 1990 में "गॉडफादर भाग III" .

"द गॉडफ़ादर" ने सर्वोत्तम फ़िल्म, सर्वश्रेष्ठ अभिनेता और रूपांतरित सर्वश्रेष्ठ पटकथा के लिए अकादमी पुरस्कार प्राप्त किया और इसे संयुक्त राज्य अमेरिका के राष्ट्रीय फ़िल्म रजिस्ट्री में संरक्षण के लिए चुना गया है। इसके अलावा, यह अमेरिकी सिनेमा के इतिहास में दूसरी महानतम फ़िल्म के रूप में, "सिटिज़न केन" के पीछे, AFI के 100 वर्ष...100 फ़िल्में (10वां वर्षगांठ संस्करण), अमेरिकन फ़िल्म इंस्टीट्यूट की सूची में शामिल है।
एस एक्स एस

एस एक्स एस (लघु: " SxS ") एक प्रकार का मेमोरी कार्ड होता है। इसका आकार होता है व DRM है।

श्रेणी:मेमोरी कार्ड
जमदग्नि ऋषि

अंगूठाकार|जमदग्नि ऋषि
जमदग्नि ऋषि एक ऋषि थे, जो भृगुवंशी ऋचीक के पुत्र थे तथा जिनकी गणना सप्तऋषियों में होती है। पुराणों के अनुसार इनकी पत्नी रेणुका थीं, व इनका आश्रम सरस्वती नदी के तट पर था। वैशाख शुक्ल तृतीया इनके पांचवें प्रसिद्ध पुत्र प्रदोषकाल में जन्मे थे जिन्हें परशुराम के नाम से जाना जाता है।
मल्टीमीडिया कार्ड

मल्टीमीडिया कार्ड (लघु: " MMC ") एक प्रकार का मेमोरी कार्ड होता है। इसका आकार ३२ × २४ × १.५ mm होता है व DRM कोई नहीं है।

 लघुरूप मल्टीमीडिया कार्ड (लघु: " RS-MMC ") एक प्रकार का मेमोरी कार्ड होता है। इसका आकार १६ × २४ × १.५ mm होता है व DRM कोई नहीं है।

 एमएमसी माइक्रो कार्ड (लघु: " MMCmicro ") एक प्रकार का मेमोरी कार्ड होता है। इसका आकार १२ × १४ × १.१ mm होता है व DRM कोई नहीं है।

श्रेणी:मेमोरी कार्ड
नव-उपनिवेशवाद

विकसित देशों द्वारा विकासशील देशों के आन्तरिक मामलों में प्रत्यक्ष या परोक्ष रूप से किये जाने वाले हस्तक्षेप को नव-उपनिवेशवाद (Neocolonialism) कहा जाता है। नवउपनिवेशवाद की धारणा के मानने वालों का सोचना है कि पूर्व में उपनिवेशी शक्तियों ने जो आर्थिक ढांचा बना रखा था उनका अब भी उन उपनिवेशों पर नियन्त्रण करने में इस्तेमाल किया जा रहा है। 

यूरोप के देशों ने एक लम्बे समय तक एशिया और अफ्रीका के देशों पर अपना साम्राज्यवादी जाल फेंकर उनका राजनीतिक व आर्थिक शोषण किया लेकिन उन देशों में उभरने वाले स्वतन्त्रता आन्दोलनों ने साम्राज्यवादी देशों के मनसूबों पर पानी फेर दिया। धीरे-धीरे एशिया और अफ्रीका के देश एक-एक करके साम्राज्यवादी चुंगल से मुक्ति पाने लगे। जब साम्राज्यवादी शक्तियों को अपने दिन लदते नजर आए तो उन्होंने औपनिवेशिक शोषण के नए नए तरीके तलाशने शुरू कर दिए। उन्होंने इस प्रक्रिया में उन देशों पर अपना वर्चस्व बनाए रखने के लिए आर्थिक साम्राज्यवाद का सहारा लिया। स्वतन्त्र होने के बाद नवोदित राष्ट्र इस स्थिति में नही रहे कि वे अपना स्वतन्त्र आर्थिक विकास कर सकें। उनके आर्थिक विकास में सहायता के नाम पर विकसित साम्राज्यवादी देशों ने डॉलर की कूटनीति ("डॉलर डिप्लोमैसी") का प्रयोग करके उनकी अर्थव्यवस्थाओं पर अपना नियंत्रण स्थापित कर लिया और धीरे-धीरे वे नए साम्राज्यवाद के जाल में इस कदर फंस गए कि आज तक भी वे विकसित देशों के ही पराधीन हैं। इस व्यवस्था को नव-उपनिवेशवाद के नाम से जाना जाता है।
मनःप्रभावी औषधि

right|thumb|300px|कुछ मनोसक्रिय औषधियाँ
ऐसे रासायनिक पदार्थ जो मुख्यत: केन्द्रीय तंत्रिका तंत्र पर क्रिया करके मस्तिष्क की क्रियापद्धति को बदल देते हैं, मनःप्रभावी औषधि (psychoactive drug) कहे जाते हैं। इनके सेवन के बाद मूड, सोच, चेतना एवं व्यवहार में परिवर्तन देखने को मिलता है। इन पदार्थों को आध्यात्मिक उद्देश्यों के लिये, अपनी चेतना के स्तर को बढ़ाने के लिये, दिमाग बढ़ाने के लिये, या दवा के रूप में लिया जाता है।

तम्बाकू, शराब, अफीम, हेरोइन आदि कुछ मन:प्रभावी औषधियाँ है।
जॉर्ज साइमन ओम

right|thumb|300px|जॉर्ज साइमन ओम
जॉर्ज साइमन ओम (, 16 मार्च 1789 - 6 जुलाई 1854) प्रसिद्ध भौतिकशास्त्री थे। उन्होने ही विद्युत चालकों के एक सामन्य गुण (प्रतिरोध) की खोज की और 'ओम का नियम' प्रतिपादित किया।
मलय प्रायद्वीप

right|thumb|स्थिति मानचित्र

मलय प्रायद्वीप या थाई-मलय प्रायद्वीप (, ) दक्षिण पूर्व एशिया में एक प्रायद्वीप है। यह भूमिखंड उत्तर-दक्षिण दिशा में स्थित है व टेमिनस एशियाई मुख्यभूमि के दक्षिणतम बिन्दु पर है। इस क्षेत्र में बर्मा, मलेशिया, सिंगापुर एवं थाईलैंड देश हैं।
प्रतिरोधक

right|thumb|300px|नियत मान वाले कुछ प्रतिरोधक
प्रतिरोधक (resistor) दो सिरों वाला वैद्युत अवयव है जो विद्युत परिपथ में बहने वाली विद्युत धारा का अवरोध करता है। प्रतिरोधक के सिरों के बीच विभवान्तर उससे बहने वाली तात्कालिक धारा के समानुपाती (या लगभग समानुपाती) होता है। ये विभिन्न आकार-प्रकार के होते हैं। इनसे होकर धारा बहने पर इनके अन्दर उष्मा उत्पन्न होती है। कुछ प्रतिरोधक ओम के नियम का पालन करते हैं जिसका अर्थ है कि -
; V = IR
एलेक्ट्रॉनिक परिपथ में प्राय: सबसे अधिक प्रयुक्त अवयव है। व्यवहार में प्रयुक्त प्रतिरोधक विभिन्न पदार्थों, तारों एवं फिल्मों के द्वारा बनाये जाते हैं। वैद्युत-दृष्टि से, हीटर, विद्युत इस्तरी (प्रेस), विद्युत बल्ब आदि प्रतिरोधक हैं।
मुरब्बा

right|thumb|300px|आड़ू (पीच) का मुरब्बा
मुरब्बा परम्परागत रूप से मीठा होता है। यह भारत और पाकिस्तान में काफी प्रचलित है।
यह युनानी दवाई प्रकार का सबसे प्रचलीत एवम असरदार संशोधन है. युनानी वैद्यकीय प्रणाली मे मुरब्बा, चटनी और माजुन के रुप मे दवा का स्वरुप है. ईसमे मिठास केलीए गुड और चिनी दोनो का उपयोग होता है. फलो को मीठे चाचणी मे ईतना भिगोया जाता है के उसे स्वादिष्ट बना देता है. यह विधी सीकंदर की सेना मे मौजुद वैद्य हकीमो ने दुनियाभर फैलाया.. मरब्बा दो प्रकार का होता है
सन् १८५१ की महाप्रदर्शनी

right|thumb|300px|सन् १८५१ में लन्दन के हाइड पार्क में 'क्रिस्टल पैलेस' में प्रदर्शनी का उद्घाटन करती हुई रानी विक्टोरिया
सन् १८५१ की महाप्रदर्शनी ('The Great Exhibition' या 'The Great Exhibition of the Works of Industry of all Continents') एक अन्तरराष्ट्रीय प्रदर्शनी थी जो इंग्लैण्ड के लन्दन के हाइड पार्क में १ मई सन् १८५१ से १५ अक्टूबर १८५१ तक चली।
मापन उपकरण

विशिष्ट उपकरणों के लिये 'मापक उपकरणों की सूची' देखें।
right|thumb|200px|जलतल (वाटर लेवेल)
भौतिक विज्ञानों, इंजीनियरी, नियंत्रण, स्वचालन (आटोमेशन) तथा गुणवत्ता सुनिश्चित करने आदि के लिये उपयुक्त भौतिक राशियों के मापन की आवश्यकता होती है जो मापन उपकरणों के द्वारा किया जाता है। बिना मापन उपकरणों के आधुनिक सभ्यता का अस्तित्व ही नहीं होता। दूसरे शब्दों में मापन एवं मापन उपकरण, विज्ञान एवं प्रौद्योगिकी के मूल हैं।

right|thumb|200px|वर्नियर कैलीपर्स
इलेक्ट्रॉनिक [[रक्तचाप|रक्तदाबमापी]]
thumb|एनालॉग वोल्टमीतर
बदरपुर बॉर्डर

बदरपुर दिल्ली शहर मे स्थित एक उपमण्डल है। 

इस नगर मे जो टोल प्लाज़ा है उसे दिल्ली डि टी सी ने बदरपुर बॉर्डर नाम दिया है। इस लिये बदरपुर बस टर्मीनल और मैट्रो को भी बदरपुर बौर्डर नाम दियां है क्योंकि ये दोनो टोल प्लाज़ा से 700 मीटर की दूरी पर हैं।।।। दिल्ली मे राष्ट्रिय राजमार्ग पर जो टोल उसे दिल्ली से जोड़ता है उसे दिल्ली के सबसे नज़दीक इलाके का नाम देकर उस्के आगे बौर्डर लगा देते हैं। 

बदरपुर-महरौली रोड , दिल्ली की सबसे व्यस्त सड़को मे से एक है और ये दिल्ली के बदरपुर से शुरु होता है। यहाँ पर जाम की स्थिति बनी रहती है। इस समस्या से निजात पाने के लिए दिल्ली मैट्रो की बैंगनी लाइन ने निरर्माणाधीन की है। बदरपुर दिल्ली का मशूर और बहुत बडी आबादी वाला इलाका है और बदरपुुुर दिल्ली मे सबसे बडा ईको पार्क 

बनाने जा रहा है।
ढेंकानाल

ढेंकानाल (Dhenkanal) भारत के ओड़िशा राज्य के ढेंकानाल ज़िले में स्थित एक नगर है। यह उस ज़िले का मुख्यालय भी है। पहले यह उड़ीसा राज्य का करद राज्य था। देशी राज्यकाल में भी ढेंकनाल राज्य का प्रधान केंद्र था और नरेश यहीं रहते थे। ब्राह्मनी नदी पश्चिम से पूर्व की ओर बहती है। इस नदी की घाटी उपजाऊ है तथा नदी नौगम्य है। यहाँ लोह खनिज पर्याप्त है, किंतु उत्खनन कम होता है। यहाँ इमारती लकड़ी, चावल और तिलहन का व्यापार होता है।
दिल्ली परिवहन निगम बस सेवा

दिल्ली परिवहन निगम बस सेवा, दिल्ली परिवहन निगम की सार्वजनिक बस सेवा है। यह दिल्ली सरकार के परिवहन विभाग के अन्तर्गत आता है और यह विभाग दिल्ली और राष्ट्रीय राजधानी क्षेत्र में बसों का सन्चालन करता है। इस समय विभाग द्वारा दिल्ली महानगरीय क्षेत्र में ३,१०६ सीएनजी बसे चलाई जा रहीं है और भविष्य में और बसो को वर्तमान बेड़े में सम्मिलित किया जाना है।

दिपनि के अनुसार दिल्ली परिवहन निगम की बस सेवा विश्व की सबसे बड़ी प्रदूषण नियन्त्रित बस सेवा है।
असिन

असिन थोट्टूमकल (जन्म 26 अक्टूबर 1985) केवल असिन नाम से लोकप्रिय पूर्व भारतीय फिल्म अभिनेत्री हैं जो कि केरल राज्य से हैं।

सथ्यन अन्थिक्कड़ की 'नरेंद्र मकान जयकंथान वाका' फिल्म से उन्होंने अभिनय की शुरुआत की। असिन को अपनी पहली व्यावसायिक सफलता 2003 में 'अम्मा नन्ना ओ तमिल अम्मई' नामक फिल्म से मिली और उन्होंने इसी फिल्म के लिए दक्षिण फ़िल्मफ़ेयर पुरस्कार में सर्वश्रेष्ठ तेलुगू अभिनेत्री का पुरस्कार जीता।

कई फ़िल्में प्रदर्शित होने के बाद उनकी दूसरी तमिल फिल्म, "गजिनी (2005)" आई। इसमें अपने प्रदर्शन के लिए उन्हें अपना दूसरा सर्वश्रेष्ठ अभिनेत्री का दक्षिण फ़िल्मफ़ेयर पुरस्कार मिला। उन्होंने कई सफल फिल्में की जैसे, रोमांचक फिल्म "गजिनी (2005)" और एक्शन कॉमेडी फिल्म "वारालारू (2006)" में प्रमुख महिला की भूमिका निभाई है। असिन ने "गजिनी" फिल्म से बॉलीवुड में पर्दार्पण किया, जो कि उन्हीं की इसी नाम की तमिल फिल्म की रीमेक हैं। इस फिल्म के लिए उन्होंने फ़िल्मफ़ेयर महिला प्रथम अभिनय पुरस्कार भी जीता।
विदेश नीति

किसी देश की विदेश नीति, जिसे विदेशी संबंधों की नीति भी कहा जाता है, अपने राष्ट्रीय हितों की रक्षा करने के लिए और अंतरराष्ट्रीय संबंधों के वातावरण में अपने लक्ष्यों को प्राप्त करने के लिए राज्य द्वारा चुनी गई स्वहितकारी रणनीतियों का समूह होती है। किसी देश की विदेश नीति दूसरे देशों के साथ आर्थिक, राजनैतिक, सामाजिक तथा सैनिक विषयों पर पालन की जाने वाली नीतियों का एक समुच्चय है।।
डोनाल्ड बारसव्ल

right|thumb|250px|डोनाल्ड बारसव्ल सम्पादन
डोनाल्ड बारसव्ल द्वितीय (जन्म 22 फ़रवरी 1963) एक अमेरिकी अभिनेता, शास्त्रीय अंतरराष्ट्रीय अवधि और संगीतकार है। बारसव्ल एक तेजी से ट्रैक करने के लिए अंतरराष्ट्रीय स्तर पर ख्यातिलब्ध ओपेरा गायक बन गया था। वह 1995 में एक कार दुर्घटना का सामना करना पड़ा है कि उसे लगभग दो साल के लिए बात करने में असमर्थ बना दिया. उसके बाद, वह सुर्खियों के बाहर एक शांत जीवन अमेरिका समझे प्रतिभा के 2008 के मौसम पर अपनी उपस्थिति जब तक रहते थे, जहां वे एक शीर्ष 5 फाइनल था, जो उसे मनोरंजन में एक कैरियर में एक और मौका दे दिया. तब से वह संगीत समारोहों में संयुक्त राज्य अमेरिका में दोनों अंतरराष्ट्रीय स्तर के रूप में अच्छी तरह से हर जगह के रूप में दर्शकों का मनोरंजन किया, टेलीविजन छपने, प्रेरणादायक और रेडियो बोल रहा हूँ. उन्होंने 25 से अधिक देशों से प्रशंसकों के साथ एक अंतरराष्ट्रीय प्रशंसक क्लब समेटे हुए है। [1] बारसव्ल फिर में गाने के स्वर की समता का संगीत की दुनिया में प्रवेश किया है Kerrville, जून 2009 में टेक्सास में पहाड़ियों के सिम्फनी के साथ शुरू संगीत चबूतरे. वह शुद्ध शास्त्रीय संगीत के प्रदर्शनों की सूची से आत्मा को मुख्यधारा में पॉप को लेकर शैलियों के विभिन्न प्रकार के प्रदर्शन करती है। वह विभिन्न सहित अंग्रेजी, के बाहर भाषाओं में गाने के द्वारा कई संस्कृतियों के लोगों से बतियाते स्पेनी, इतालवी, नियपोलिटन, फ्रांसीसी और रूसी. उनके संगीत आमतौर पर बहुभाषी हैं और वह टुकड़े है कि खुद को एक से अधिक भाषा में प्रदर्शन किया है। इनमें से कुछ में शामिल हैं: मारियो है Frangoulis के द्विभाषी संस्करण 'व्हाइट साटन में नाइट्स "(इतालवी शीर्षक" NOTTE Di लूस "), मूल रूप से The Moody Blues और Andrea Bocelli है" प्रार्थना "और" Vivere "(अंग्रेजी शीर्षक" हिम्मत से जीना "). उनकी अन्य गैर अंग्रेजी प्रदर्शनों की सूची में शामिल हैं अगस्टिन है लारा "Rosa" (स्पेन), मारियो है Frangoulis Vincerò ", perderò" इतालवी () और नियपोलिटन मानक "हे एकमात्र Mio. उनकी कई रचनाओं में से कुछ हाल ही में अपने एलबम पर सुना जा सकता है। अन्य रचनाएं Temptation of the Miracle Weaver(आगामी फिल्म 2010), जहां उन्होंने अग्रणी भूमिका है, पिताजी Gabriel, एक पुजारी का है, अपने जीवन की एक जीवनी में भी काम करता है।
सन् १८४४ का फ्रांस का औद्योगिक मेला

सन् १८४४ का फ्रांस का औद्योगिक मेला (French Industrial Exposition of 1844), पेरिस में एक अस्थायी घर में लगा था। यह ११ फ्रांसीसी मेलों की श्रेणी में एक मेला था जो कृषि एवं प्रौद्योगिकी के विकास को बढ़ावा देने के लिये सन् १७९८ से आरम्भ किये गये थे। इस मेले की नकल करते हुए शीघ्र ही अन्य स्थानों पर भी इसी तरह के मेले आरम्भ हुए; जैसे लन्दन का सन् १८५१ का महा मेला (Great Exhibition) जो कि अन्तरराष्ट्रीय प्रदर्शकों के लिये भी खुला था।

इसी के देखादेखी अन्य मेले शुरू हुए : सन् १८४५ में बर्न और मैड्रिड में ; १८४७ में ब्रसेल्स में; सन् १८४८ में सेंट पीटर्सबर्ग में ततहा सन् १८४९ में लिबन में।
सर्वदर्शनसंग्रह

सर्वदर्शनसंग्रह, माधवाचार्य विद्यारण्य द्वारा रचित दर्शन ग्रन्थ है। इसमें विद्यारण्य के समय तक के सभी प्रमुख सम्प्रदायों के दर्शनों का संग्रह और विवेचन है। इसमें विद्यारण्य ने सोलह दर्शनों का क्रमशः विकसित होते हुए रूप में खाका खींचा है 

:१. चार्वाक दर्शन

:२. बौद्ध दर्शन

:३. अर्हत या जैन दर्शन

:४ रामानुजदर्शनम्

:५. पूर्णप्रज्ञ दर्शनम् 

:६. नकुलीशपाशुपत दर्शन

:७. शैव दर्शन 

:८. प्रत्याभिज्ञा दर्शन

:९. रसेश्वर दर्शन

:१०. वैशेषिक या औलूक्य दर्शन

:११. अक्षपाद दर्शन या नैयायिकदर्शनम्

:१२. जैमिनीय दर्शन

:१३. पाणिनीय दर्शन

:१४. सांख्य दर्शन

:१५. पातंजल या योगदर्शन

:१६. वेदान्त दर्शन

ध्यान देने योग्य है कि सर्वदर्शनसंग्रह में शंकराचार्य के अद्वैत वेदान्त के दर्शन का सोलहवां अध्याय अनुपस्थित है। इसके बारे में इस ग्रन्थ के पन्द्रहवें अध्याय के अन्त में लिखा है - " शंकर का दर्शन, जो इसके बाद के क्रम में आता है और जो सभी दर्शनों का सिरमौर है, की व्याख्या हमने कहीं और की है। इसलिये इसपर यहाँ कुछ नहीं कहा गया है।"

सर्वदर्शनसंग्रह से लोकायत के बारे में महत्वपूर्ण जानकारी मिलती है। अपने दार्शनिक सिद्धान्त के प्रवर्तन के लिये वे अन्य सिद्धान्तों को एक-एक करके खण्डन करते हैं। इस ग्रन्थ की विशेष बात यह है कि व्याकरण के पाणिनि दर्शन को भी दर्शनों की श्रेणी में सम्मलित किया गया है। इन सब दर्शनों का संकलन करके माधवाचार्य ने अन्त में शंकराचार्य के अद्वैतवाद को सबसे श्रेष्ठ बताया है।

मंगलाचरण के पश्चात ग्रन्थ का आरम्भ कुछ इस प्रकार होता है-

: "अथ कथं परमेश्वरस्य निःश्रेयसप्रदत्वमभिधीयते वृहस्पति मतानुसारिणा नास्तिकशिरोमणिना चार्वाकेण दूरोत्सारितत्वात दुरुच्छेदं हि चार्वाकस्य चेष्टितम् । प्रायेण सर्वप्राणिनस्तावत् "यावज्जीवं सुखं जीवेन्नास्ति मृत्योरगोचरः । भस्मीभूतस्य देहस्य पुनरागमनं कुतः” इति ॥५॥
: "(अर्थ : परमेश्वर जो मुक्ति देता है यह किस पकार जाना जाता है? बृहस्पतिमतानुसारी नास्तिकशिरोमणि चार्वाक "ईश्वर मुक्ति देता है" इस बात को नहीं मानता। इस चार्वाक मत का खण्डन करना प्रायः असाध्य है। सब कहते हैं कि, जब तक जीवित रहे सुख भोग करे, कोई भी मृत्युके बाहर नही रह सकता, सब किसी को मृत्यु के मुख में गिरना पड़ेगा। एवं मरने पीछे जो सुख होगा; यह सम्भव नही, देह जलने पर किसी प्रकार उस देह का पुनरागमन नहीं हो सकता ॥ ५॥)
एजेक्स

एजेक्स () वेब विकास तकनीकों का एक समूह है जिसका उपयोग इंटरेक्टिव वेब अनुप्रयोग के निर्माण के लिए ग्राहक पक्ष पर किया जाता है। 
अजाक्स के साथ, वेब अनुप्रयोग पृष्ठभूमि में सर्वर से अतुल्यकालिक रूप से डेटा को पुनः प्राप्त कर सकता है, इसमें डिस्प्ले और उपस्थित पेज के व्यवहार से किसी प्रकार की कोई बाधा नहीं पहुंचती है। 
अजाक्स तकनीकों के उपयोग ने वेब पेज पर इंटरेक्टिव या गतिशील इंटरफेस में वृद्धि की है।
डेटा आमतौर पर XMLHttp रिक्वेस्ट ऑब्जेक्ट का उपयोग करते हुए पुनः प्राप्त किया जाता है। नाम के बावजूद जावास्क्रिप्ट और XML का उपयोग वाक्स्तव में ज़रुरी नहीं होता है, ना ही रिक्वेस्ट (अनुरोध) के अतुल्यकालिक होने की आवश्यकता होती है।
बदरपुर-फरीदाबाद ऊपरीगामी सेतु

बदरपुर-फरीदाबाद ऊपरीगामी सेतु दिल्ली के बदरपुर और हरियाणा के फरीदाबाद को जोड़ने वाला सेतु है। यह सेतु २९ नवम्बर, २०१० को बनकर तैयार हो गया और इसे यातायात के लिए खोल दिया गया। इस पुल की कुल लम्बाई ४.४ किलोमीटर है और इसके निर्माण से दिल्ली की सर्वाधिक व्यस्त सड़कों में से एक बदरपुर-फरीदाबाद सड़क पर यातायात को सुचारू रूप से चलाने में सहायता मिली है। इस पुल के बन जाने के बाद दिल्ली के बदरपुर और हरियाणा के फरीदाबाद के बीच यात्रा करने में लगने वाले समय में बहुत कटौती हुई है। साइकिल, रिक्शा, दुपहिया एवं ऑटोरिक्शा का एलिवेटेड रोड पर चढ़ना प्रतिबन्धित है।

इस पुल का निर्माण हिन्दुस्तान कंस्ट्रक्शन कम्पनी ने किया है और इस पुल की कुल लागत लगभग ५.७१ अरब रुपए है। यह पुल बीओटी पर आधारित है तथा निर्माण कम्पनी इस पर से गुजरने वाले वाहनों से चुंगी कर वसूल करेगी। २० वर्षों तक टोल टैक्स वसूलने के बाद कम्पनी इस पुल को जनता को समर्पित कर देगी। टोल टैक्स की राशि इस प्रकार है:
१ - हल्के यात्री वाहनों के प्रकार कार, जीप, वैन हैं
२ - भारी व्यावसायिक वाहनों के प्रकार बस, ट्रक, एमएवी, ईएमवी, एचसीए हैं।

इसके अतिरिक्त यदि व्यावसायिक वाहन दिल्ली में घुसते हैं तो उन्हें दिल्ली नगर निगम का एमएसडी चुंगी कर भी देना होगा। जैसे, टैक्सी, टैम्पो आदि को प्रति प्रवेश ३५ रुपये; बस, ट्रक, टाटा-७०९ कैण्टर आदि ७० रुपये प्रति प्रवेश, ६ पहिया ट्रक प्रति प्रवेश १४० रुपये, १० पहिया ट्रक प्रति प्रवेश २८० रुपये एवं १४ पहिया का ७०० रुपये एमसीडी कर लगेगा।
वॉल्टर फ्रेडरिक मॉरीसन

thumb|वॉल्टर फ्रेडरिक मॉरीसन प्लूटो प्लैटर्स का १९५० में प्रचार करते हुए
वॉल्टर फ्रेडरिक मॉरीसन (२३ जनवरी १९२० - ९ फ़रवरी २०१०) एक अमरीकी अन्वेषक तथा उद्यमी थे। इन्हें इनके फ्रिस्बी की खोज के लिये जाना जाता है। इनका जन्म अमरीका के यूटा राज्य में हुआ था।
साबुत अनाज

right
साबुत अनाज (अंग्रेज़ी:"होल ग्रेन") अर्थात दाने के तीनों भागों को खाया जाता है जिसमें रेशा युक्त बाहरी सतह और पोषकता से भरपूर बीज भी शामिल है। साबुत अनाज वाले खाद्य पदार्थों में एक बाहरी खोल, भूसी, चोकर या ब्रान (ऊपरी सतह), बीज और मुलायम एण्डोस्पर्म पाया जाता है। गेहूं की पिसाई के वक्त ऊपरी भूसी एवं बीज को हटा दिया जाता है एवं स्टार्च बहुल एण्डोस्पर्म ही बच जाता है। भूसी एवं बीज से विटामिन ई, विटामिन बी और अन्य तत्व जैसे जस्ता, सेलेनियम, तांबा, लौह, मैगनीज एवं मैग्नीशियम आदि प्राप्त होते हैं। इनमें रेशा भी प्रचुर मात्र में पाया जाता है। सभी साबुत अनाजों में अघुलनशील फाइबर पाये जाते हैं जो कि पाचन तंत्र के लिए बेहतर माने जाते हैं, साथ ही कुछ घुलनशील फाइबर भी होते हैं जो रक्त में वांछित कोलेस्ट्रोल के स्तर को बढ़ाते हैं। खासतौर से जई, जौ और राई में घुलनशील फाइबर की मात्र अधिक होती है, साबुत अनाजों में रूटीन (एक फ्लेवेनएड जो हृदय रोगों को कम करता है), लिग्नान्स, कई एंटीऑक्सीडेंट्स और अन्य लाभदायक पदार्थ पाये जाते हैं।

thumb|200px|left|परंपरागत पकी हुई राई की ब्रेड
पूर्व मान्यता अनुसार साबुत अनाज कई रोगों से बचाते हैं क्योंकि इसमें फाइबर की प्रचुरता होती है। परंतु नवीन खोजों से पुष्टि हुई कि साबुत अनाजों में फाइबर के अलावा कई विटामिनों के अनूठे मिश्रण, खनिज-लवण, अघुलनशील एंटीऑक्सीडेंट और फाइटोस्टेरोल भी पाए जाते हैं, जो कि सब्जियों और फलों में अनुपस्थित होते हैं और शरीर को कई रोगों से बचाते हैं। इसका सेवन करने वालों को मोटापे का खतरा कम होता है। मोटापे को बॉडी मास इंडेक्स और कमर से कूल्हों के अनुपात से मापा जाता है। साथ ही साबुत अनाज से कोलेस्ट्रोल स्तर भी कम बना रहता है जिसका मुख्य कारण इनमें पाये जाने वाले फाइटोकैमिकल्स और एंटीआक्सीडेण्ट्स हैं। जो घर में बने आटे की रोटियां खाते हैं उनमें ब्रेड खाने वालों की अपेक्षा हृदय रोगों की आशंका २५-३६ प्रतिशत कम होती है। इसी तरह स्ट्रोक का ३७ प्रतिशत, टाइप-२ मधुमेह का २१-२७ प्रतिशत, पचनतंत्र कैंसर का २१-४३ प्रतिशत और हामर्न संबंधी कैंसर का खतरा १०-४० प्रतिशत तक कम होता है। 

साबुत अनाज का सेवन करने वाले लोगों को मधुमेह, कोरोनरी धमनी रोग, पेट का कैंसर और उच्च रक्तचाप जैसे रोगों की आशंका कम हो जाती है। साबुत अनाज युक्त खाद्य पदार्थों का ग्लाइसेमिक इंडेक्स कम होता है, जिससे ये रक्त में शर्करा के स्तर को कम करते हैं। इनमें पाए जाने वाले फाइबर अंश पेट में गैस बनने की प्रक्रिया कम करते हैं एवं पेट में स्थिरता का आभास होता है, इसलिए ये शारीरिक वजन को कम करने में सहायता करते हैं। साबुत अनाज और साबुत दालें प्रतिदिन के आहार में अवश्य सम्मिलित करने चाहिये। धुली दाल के बजाय छिलके वाली दाल को वरीयता देनी चाहिये। साबत से बनाए गए ताजे उबले हुए चावल, इडली, उपमा, डोसा आदि रिफाइन्ड अनाज से बने पैक किए उत्पादों जैसे पस्ता, नूडल्स आदि से कहीं बेहतर होते हैं। रोटी, बन और ब्रैड से ज्यादा अच्छी होती हैं। रिफाइंड अनाज के मुकाबले साबुत अनाज वाले खाद्य पदार्थों से कार्डियोवस्क्युलर बीमारियों एवं पेट के कैंसर का खतरा कम हो जाता है।
ग्लूकोमीटर

right|thumb|300px|ग्लूकोज़ मीटर की चार पीढियां, (१९९३-२००५)। इनमें नमूने का माप ३०-०.३ μl और परीक्षण समय ५ सेकंड से २ मिनट तक रहता है। (आधुनिक मीटरों में ५ सें. में परिणाम मिल सकते हैं।
ग्लूकोज़मीटर (अंग्रेज़ी:"सेल्फ मॉनिटरिंग ऑफ ब्लड ग्लूकोज", लघु:एसएमबीजी) वह उपकरण होता है, जिसके द्वारा रक्त में ग्लूकोज की मात्रा ज्ञात की जाती है। यह उपकरण मधुमेह-रोगियों के लिये अत्यंत लाभदायक होता है। इस उपकरण के प्रयोग से रोगी अपने घर पर ही स्वयं बिना किसी की सहायता के नियमित अंतराल में रक्त-शर्करा की जांच घर पर ही कर सकते हैं। इसकी खोज १९७० में हुई थी, लेकिन १९८० के दशक के आरंभ आते-आते इसका प्रचलन काफी बढ़ गया। ग्लूकोमीटर के आविष्कार के पहले मधुमेह को मूत्र परीक्षण के आधार पर मापा जाता था। यह विद्युत-रासायनिक तकनीक के आधार पर काम करता है। इसके अलावा हाइपोग्लाइसीमिया (उच्च रक्त-शर्करा) के स्तर को मापने के लिए भी इसका प्रयोग होता है।

ग्लूकोमीटर में लेंसट के माध्यम से एक बूंद रक्त लेने के बाद उसे एकप्रयोज्य परीक्षण पट्टी ("डिस्पोज़ेबल टेस्ट स्ट्रिप") में रखते हैं जिसके आधार पर यह उपकरण रक्त का शर्करा-स्तर मापता है। उपकरण शर्करा स्तर बताने में ३ से ६० सेकेंड का समय लेता है। यह अंतराल प्रयोग किये जा रहे मीटर पर निर्भर करता है। वह इसे मिलीग्राम प्रति डेसीलीटर या मिलीमोल प्रति लीटर के रूप में प्रदर्शित करता है। ग्लूकोमीटर के मुख्य भाग परीक्षण पट्टी, कोडिंग, प्रदर्शक व क्लॉक मेमोरी हैं। परीक्षण पट्टी में एक रसायन लगा होता है जो रक्त की बूंद में उपस्थित शर्करा से क्रिया करता है। कुछ मॉडलों में प्लास्टिक पट्टी होती है, जिसमें शर्करा ऑक्सीडेज का प्रयोग होता है।

सामान्यत: प्लाज्मा में ग्लूकोज का स्तर, पूरे रक्त में ग्लूकोज के स्तर की तुलना में १० से १५ प्रतिशत अधिक होता है। कुछ लोगों में ये धारणा होती है, कि ग्लूकोमीटर प्रायः सही परिणाम नहीं देते हैं, किन्तु ये सत्य नहीं है। घरेलू ग्लूकोज मीटर पूरे रक्त में ग्लूकोज के स्तर को नापते हैं और परीक्षण प्रयोगशालाओं में प्रयुक्त होने वाले मीटर प्लाज्मा में ग्लूकोज के स्तर को मापते हैं। इसका एक कारण ये भी है, कि प्रयोगशाला में रक्त शिराओं से लेते हैं और ग्लूकोमीटर में धमनियों से नमूना लिया जाता है। भारत में अनेक कंपनियों के ग्लूकोमीटर उपलब्ध हैं। इनमें प्रमुख हैं: जॉन्सन एंड जॉन्सन का वन-टच अल्ट्रा, बायर का कॉन्टूर, रोश के एक्यू सीरीज के एक्यूचेक, एक्यूचेक एक्टिव और एक्यूट्रेंड आदि। आधुनिक ग्लूकोमीटर को केबल की सहायता से कंप्यूटर से भी जोड़ा जा सकता है। इस प्रकार ये उपकरण अपना परिणाम कंप्यूटर में भेज देते हैं, जिसे समयानुसार, मनचाहे फॉर्मैट में प्रिंट कर सकते हैं, सहेज सकते हैं व विश्लेषण भी किया जा सकता है।
टर्मिनेटर सैल्वेशन

"टर्मिनेटर सैल्वेशन" एक अमेरिकी विज्ञान कथा फ़िल्म है, जो McG द्वारा निर्देशित टर्मिनेटर श्रृंखला में चौथी किस्त है और इसमें क्रिस्टिआन बेल ने भविष्य के रेसिस्टेंस के नेता के रूप में जॉन कॉनर की और सैम वर्दिग्टन ने साईबोर्ग के रूप में मार्कस राइट की भूमिका निभाई है। यह फ़िल्म 1984 की मूल फ़िल्म से युवा कैल रीज़ को भी प्रस्तुत करती है, जो एंटोन येल्चिन द्वारा अभिनीत है और साथ ही साथ T-800 मॉडल 101 टर्मिनेटर की उत्पत्ति का चित्रण भी करती है।

2018 में सेट की गई "टर्मिनेटर सैल्वेशन", मानवता और स्काईनेट के बीच युद्ध पर केंद्रित है - पिछली कड़ियों से आगे बढ़ते हुए, जो 1984 और 2004 के बीच सेट की गई थी और जिसमें समय यात्रा को कथानक के एक महत्वपूर्ण घटक के रूप में इस्तेमाल किया गया था।

एक संकटपूर्ण पूर्व-निर्माण के बाद, जब द हेल्सिओन कंपनी ने एंड्रयू जी वज्ना और मारियो कस्सार और पटकथा पर काम कर रहे कई लेखकों से अधिकार प्राप्त कर लिए, मई 2008 में फ़िल्मांकन न्यू मैक्सिको में शुरू हुआ और 77 दिनों तक चला. इस समय यह फ़िल्म इतिहास में सबसे महंगा स्वतंत्र निर्माण है, जिसका बजट $200 मिलियन था। "टर्मिनेटर सैल्वेशन" 21 मई 2009 को अमेरिका और कनाडा में प्रदर्शित हुई, जिसके बाद यह यूनाइटेड किंगडम, ऑस्ट्रेलिया, न्यूजीलैंड और दक्षिण अफ्रीका में जून की शुरूआत में प्रदर्शित हुई। फ़िल्म को ज़्यादातर नकारात्मक आलोचनात्मक समीक्षाएं मिली और यह प्रारंभिक वित्तीय अपेक्षाओं पर खरी नहीं उतरी और इसने अपने प्रथम सप्ताहांत में सिर्फ़ $43 मिलियन से नीचे लाभार्जन किया। अंतिम रूप से दुनिया भर में इसकी कमाई $372 मिलियन रही।